《醉饮》
宋代·邹浩

我生不嗜酒，断来仍十年。前年窜岭表，去年斥湖边。

欲以禦瘴湿，乃复酒至前。一杯复一杯，朝暮常醺然。

因之醉乡游，别是一山川。日月不相促，万物同暄妍。

眼界绝尘污，耳根遗俗譞。心平气自和，妙与天地全。

歠糟而餔醨，信以昔人贤。琴外陶靖节，诗中李谪仙。

声利挽不回，昏昏长醉眠。有师谁得之，我奉以周旋。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。